**UNDE SUNT COPIII?**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem doar monștri de noapte

Cu-amintirile legate,

Între zile și magii

Ne-am dori să fim copii…

Avem gânduri înnodate

Cu ale mării valuri sparte

Navigând printre trăiri

Ne-am dori să fim copii...

Chipuri reci și inimi albe

Se lovesc goale de soare,

Ne dispar forțele vii!

Ne-am dori să fim copii...

Peste râuri de ispite

Trec hiene dezgolite,

Cum și noi vom deveni!

Ne-am dori să fim copii...

Păreri multe și regrete

Trec pierdute-n lumi absente

Visători morți dacă-am fi

Ne-am dori să fim copii...

Toate aste-s iluzorii,

Se simt ca dulceața sării,

Suntem doar niște străini

Ce n-au fost nicicând copii...

Nu au fost și nu vor fi!